จัดแผน รุก-รับ เดินทัพกองทุนสื่อฯ
นายกฤษศญพงษ์ ศิริ ปลัดกระทรวงวัฒนธรรม ในฐานะประธานคณะอนุกรรมการบริหารกองทุนพัฒนาสื่อปลอดภัยและสร้างสรรค์ เปิดเผยว่า ตามที่นายวสันต์ ภัยหลีกลี้ ผู้จัดการกองทุนฯจะดำรงตำแหน่งครบวาระ 4 ปี ในเดือน พ.ค.นี้ ที่ประชุมคณะกรรมการกองทุนฯ ได้เห็นชอบจัดตั้งคณะกรรมการสรรหาผู้จัดการกองทุนพัฒนาสื่อปลอดภัยและสร้างสรรค์ 1 ชุด ซึ่งประกอบด้วย ผู้ทรงคุณวุฒิ ผู้เชี่ยวชาญด้านต่างๆจากหน่วยงานภายนอก ผู้แทนสำนักงาน ก.พ.ร. เพื่อพิจารณาคุณสมบัติผู้ที่จะมาเป็นผู้จัดการกองทุนฯ และเร็วๆนี้จะประกาศรับสมัครการคัดเลือกผู้ที่มีความรู้ ความสามารถมีวิสัยทัศน์ ประสบการณ์ครบถ้วน นายกฤษศญพงษ์กล่าวอีกว่า จากการประเมินการดำเนินงานของกองทุนฯที่ผ่านมา มีเครือข่ายจากภาคส่วน องค์กร จากทุกพื้นที่ ร่วมมือกันสร้างสรรค์ขจัดสื่อร้าย ขยายสื่อดีให้กับสังคมมากขึ้น โดยทุกโครงการที่ได้รับทุนจะมีคณะกรรมการส่วนต่างๆพิจารณากลั่นกรองอย่างรอบด้าน คำนึงถึงความคุ้มค่าและประโยชน์สูงสุดต่อประชาชนและประเทศ เพื่อให้เกิดการแลกเปลี่ยนเรียนรู้ระหว่าง เยาวชน ประชาชน สร้างภูมิคุ้มกันในการเสพสื่อ ให้รู้เท่าทันและเลือกรับสื่อที่มีประโยชน์ อย่างไรก็ตาม เราน้อมรับข้อคิดเห็นจากภาคส่วนต่างๆ ในการให้คำแนะนำ และข้อเสนอในการร่วมสร้างสรรค์สื่อที่ดีให้กับประเทศ ซึ่งตนจะให้นโยบายกับกองทุนฯในการเผยแพร่ผลงาน และประชาสัมพันธ์ข้อมูลข่าวสารในส่วนงานต่างๆให้มากขึ้นด้วย ทั้งด้านเชิงรุกและตั้งรับในปีนี้ได้ให้เปิดเวทีชี้แจงแก่ผู้ที่จะขอรับทุนถึงวิธีการการจัดทำรายละเอียดคำขอรับทุน และหากต้องการคำปรึกษา ทางกองทุนก็จะมีการอบรมเชิงปฏิบัติการให้ที่ปรึกษา ผู้ทรงคุณวุฒิ ผู้เชี่ยวชาญด้านต่างๆ แนะนำความรู้เกี่ยวกับการจัดทำเอกสาร รายงาน การทำบัญชีหรืออื่นๆ เพื่อให้การดำเนินงานกองทุนสื่อฯ เป็นไปอย่างมีประสิทธิภาพ ล่าสุดได้เห็นชอบจัดตั้งคณะทำงานต่อยอดและพัฒนาโครงการที่ได้รับการสนับสนุนจากกองทุนพัฒนาสื่อปลอดภัยและสร้างสรรค์ คัดเลือกโครงการที่เคยได้รับทุนและมีศักยภาพนำไปสร้างประโยชน์ต่อสังคมอีกด้วย ปลัด วธ.กล่าว.
ตามที่นายวสันต์ ภัยหลีกลี้ ผู้จัดการกองทุนฯจะดำรงตำแหน่งครบวาระ 4 ปี ในเดือน พ.ค.นี้ ที่ประชุมคณะกรรมการกองทุนฯ ได้เห็นชอบจัดตั้งคณะกรรมการสรรหาผู้จัดการกองทุนพัฒนาสื่อปลอดภัยและสร้างสรรค์
จัดตั้งคณะกรรมการสรรหาผู้จัดการกองทุนพัฒนาสื่อ,กองทุนพัฒนาสื่อปลอดภัยและสร้างสรรค์,กฤษศญพงษ์ ศิริ,ปลัดกระทรวงวัฒนธรรม,ประเมินการดำเนินงานของกองทุนสื่อ,ข่าววันนี้,ข่าวทั่วไป